03/04/2019 | Administración LocalMunicipal
Cambre
Aprobación definitiva das Bases XXVI Certame Literario Xoán Díaz, Cambre 2019

O Pleno municipal, na súa sesión ordinaria do día 31 de xaneiro de 2019, aprobou con carácter inicial as bases do Certame Literario Xoán Díaz. No BOP nº 35 de data 19 de febreiro de 2019 publícase o anuncio inicial de aprobación das bases polo que se abría un prazo de 30 días de exposición para presentar alegacións. Transcorrido dito prazo sen que consten alegacións presentadas, enténdense aprobadas definitivamente e procédese á súa publicación íntegra. PRIMEIRA.- Poderá participar neste certame calquera moza/-o de idade comprendida entre os 12 e os 26 anos cumpridos antes da data límite de presentación das propostas, segundo as seguintes categorías: CATEGORIA A: de 12 a 14 anos CATEGORIA B: de 15 a 18 anos CATEGORIA C: de 19 a 26 anos SEGUNDA.- Cada participante poderá presentar unha proposta a calquera das tres modalidades existentes: Poesía, Narración breve e Microteatro. Na modalidade de poesía presentaranse tres poemas como mínimo, de tema e forma libres. Na modalidade de narración breve a extensión máxima será de cinco páxinas por unha soa cara e o tema libre. Na modalidade de microteatro a extensión será de entre 5 e 10 páxinas, a unha soa cara, con tema libre. TERCEIRA.- Os traballos estarán escritos en lingua galega e deberán ser orixinais, inéditos e non premiados. CUARTA.- Deberán estar escritos con ordenador, en papel de tamaño A4, espazamento entre liñas simple e tamaño de letra 12, paxinados e sen asinar. Entregaranse seis copias nun sobre no que figure: XXVI CERTAME LITERARIO XOÁN DÍAZ, o lema ou pseudónimo do autor ou autora, a categoría (A, B ou C) e a modalidade (narración, poesía ou microteatro). Cada traballo presentado levará xunto un sobre pechado no que, por fóra, deberán figurar os mesmos datos, e no interior, unha fotocopia do DNI e a ficha de inscrición cuberta e asinada, que contén datos persoais e fiscais. QUINTA.- Os traballos poderán presentarse persoalmente nas administracións dos Institutos, nas oficinas de rexistro do Concello de Cambre ou ben seren enviados por correo ordinario, debidamente selados, a: Concello de Cambre – Área de Cultura, Deportes e Mobilidade. Río Barcés, 8 - 15660 Cambre Tamén poden enviarse por correo electrónico á dirección certamexoandiaz@cambre. org figurando no asunto o PSEUDÓNIMO do autor. Enviaranse tres arquivos PDF. O primeiro deles coa ficha de inscrición do concursante; no segundo arquivo irá o DNI e, finalmente, no terceiro, o traballo que levará o PSEUDÓNIMO e o TÍTULO da obra. SEXTA.- Haberá dous premios por categoría e modalidade, aínda que o xurado poderá declarar desertos calquera deles no caso de considerar insuficiente a calidade dos traballos presentados. O importe dos premios será de: CATEGORIA A: 1º Premio: 173,00 € 2º Premio: 128,00 € CATEGORIA B: 1º Premio: 218,00 € 2º Premio: 150,00 € CATEGORIA C: 1º Premio: 300,00 € 2º Premio: 173,00 € SÉTIMA.- Aos premios practicaránselles as retencións legalmente establecidas. Con carácter previo á concesión comprobarase de oficio que os premiados estean ao corrente das súas obrigas tributarias e coa seguridade social. De non cumprir estes requisitos han de emendarse polo premiado e acreditarse ante o concello antes do 30 de setembro de 2019. De non emendar e comunicar ao concello neste prazo, declararase a perda do dereito ao pagamento do premio polo interesado. OITAVA.- Unha vez publicadas as Bases do Certame, o alcalde ou concelleiro delegado competente acordará convocar a XXVI edición do Certame Literario – Xoán Díaz. De dita convocatoria darase traslado á Base de Datos Nacional de Subvencións (BDNS) para a súa publicación no Boletin Oficial da Provincia, tal e como dispón o artigo 20 da lei xeral de subvencións. NOVENA.- O prazo de entrega de traballos comeza a partir do día da publicación do extracto da convocatoria no Boletín Oficial da Provincia a través na BDNS e remata o día 30 de abril de 2019. DÉCIMA.- A composición do xurado darase a coñecer no acto de entrega de premios, que terá lugar no Salón de Actos do instituto de secundaria David Buján o 31 de maio de 2019, ás 12:00 h. UNDÉCIMA.- A organización do Certame resérvase o dereito a publicar os traballos premiados. Neste sentido os autores renuncian a calquera tipo de remuneración polos dereitos de autoría e enviarán á dirección de correo electrónico certamexoandiaz@cambre. org os seus traballos en formato de texto editable. DUODÉCIMA.- Os traballos non premiados destruiranse pasado un mes desde o fallo do xurado. DÉCIMO TERCEIRA.- O xurado e a organización do certame están facultados para tomar as decisións que consideren oportunas ante a aparición dalgún imprevisto non recollido expresamente nas presentes bases. A participación neste certame implica o coñecemento e a aceptación íntegra destas bases.” Modalidade:. Categoría:. Nome e apelidos:. NIF:. Domicilio:. Código Postal:. Localidade:. Data de nacemento:. Idade:. Tfno:. /. Correo electrónico:. Centro de estudo/traballo:. Datos do representante legal (se o autor/a é menor de idade e non é titular da conta bancaria) Relación co premiado:. Nome e apelidos (pai, nai ou titor). Titular da conta bancaria: (O titular da conta bancaria pode ser distinto do premiado no caso en que o premiado sexa menor de idade e/ou careza de conta aberta en entidade financiera da súa titularidade) Nome e apelidos:. NIF:. IBAN BIC _______________________________________________________________ ……………………., a. de. de 2019 Asdo. …………………………………………………. Os datos incluidos nesta ficha serán incorporados a un ficheiro manual e automatizado propiedade do Concello de Cambre. Segundo a lei orgánica 15/1999 de protección de datos, vostede poderá exercer o seu dereito de acceso, rectificación, cancelación e oposición por escrito ao Concello de Cambre- Área de Cultura, Rúa Río Barcés, 8, 15660 Cambre ou á dirección de correo electrónico areacultura@cambre. org. Sr. Alcalde – Presidente do Concello de Cambre” Cambre, 29 de marzo de 2019 O concelleiro delegado da Área de Cultura, Deportes e Mobilidade P. D. (R. A. núm.1841/2016, do 18 de novembro) Daniel Carballada Rodríguez